# Ernst Specker

Ernst Specker (Zúric, 11 de febrer de 1920 - Zúric, 10 de desembre de 2011) va ser un matemàtic suís.

## Vida i obra

Specker va tenir una adolescència difícil ja que va contraure una tuberculosi que el va obligar a deixar la seva escola de Zúric per estar, durant uns quants anys, a Davos, en un sanatori o a casa de la seva àvia. El 1940, encara amb croses, va poder retornar a Zuric on es va preparar l'accés a la universitat a l'escola del professor Tschulok. Aquest mateix any va ingressar a l'ETH Zürich, en el qual es va doctorar el 1949, amb una tesi sobre cohomologia dirigida per Heinz Hopf. El curs següent va estar a l'Institut d'Estudis Avançats de Princeton i en retornar a Suïssa va donar classes a les universitats de Ginebra i de Neuchâtel abans de ser contractat per l'ETH Zürich on va ser professor de matemàtiques i lògica fins a la seva jubilació el 1987. Després de la seva jubilació va continuar dirigint el seminari de lògica fins poc abans de la seva mort el 2011.
Specker va publicar una cinquantena d'articles científics. Tot i que els seus primers treballs van ser en topologia, cada cop es va anar interessant més en la lògica i els fonaments de les matemàtiques. Va ser el continuador del seminari de lògica que havia encetat Paul Bernays a Zuric i en el qual es va treballar en l'axiomàtica NF (New Foundations) introduïda per Quine. Però la seva aportació més original va ser en el camp de la teoria quàntica: el teorema de Kochen-Specker, demostrat el 1967 conjuntament amb Simon Kochen, que va tenir fortes implicacions científico-filosòfiques, ja que demostrava l'impossibilitat de models teòrics amb variables ocultes i, per tant, convertia tota mesura de variables físiques en quelcom contextual.

## Referències

* ↑ Meon, 1990, p. xii-xiii.
* ↑ Meon, 1990, p. xiii.
* ↑ Engeler, 2012, p. 413.
* ↑ Engeler, Hungerbühler i Makowsky, 2012, p. 90.
* ↑ Renner i Wolf, 2012, p. 123.
* ↑ Meon, 1990, p. xxiv-xxviii.
* ↑ Meon, 1990, p. xxvii.
* ↑ Renner i Wolf, 2012, p. 125.

## Bibliografia

* Engeler, Erwin «In Memoriam: Ernst Specker 1920–2011» (en anglès). Bulletin of Symbolic Logic, Vol. 18, Num. 3, 2012, pàg. 413-417. DOI: 10.2178/bsl/1344861890. ISSN: 1079-8986.
* Engeler, Erwin; Hungerbühler, Norbert; Makowsky, Johann A. «Remembering Ernst Specker (1920–2011)» (en anglès). Elemente der Mathematik, Vol. 67, 2012, pàg. 89-115. Arxivat de l'original el 2021-06-24. DOI: 10.4171/EM/199. ISSN: 0013-6018 [Consulta: 17 gener 2023].
* Meon, Jonas. «The Story of a Friend». A: Gerhard Jäger, Hans Läuchli, Bruno Scarpellini, Volker Strassen (eds.). Ernst Specker Selecta (en anglès). Birkäuser, 1990, p. XI-XXX. ISBN 978-3-0348-9966-6.
* Renner, Renato; Wolf, Stefan «Ernst Specker and the Hidden Variables» (en anglès). Elemente der Mathematik, Vol. 67, 2012, pàg. 122-133. Arxivat de l'original el 2021-06-24. DOI: 10.4171/EM/201. ISSN: 0013-6018 [Consulta: 17 gener 2023].

## Enllaços externs

* O'Connor, John J.; Robertson, Edmund F. «Ernst Specker» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Fürer, Martin. «Ernst Specker (1920-2011)». Computational Complexity, 2012. [Consulta: 15 gener 2023]. (anglès)
* Knill, Oliver. «Mathematicians who did not die». Quantum Calculus, 2020. [Consulta: 15 gener 2023]. (anglès)
* Schlude, Konrad. «Eine Erinnerung an Ernst Specker». Konrad Schlude, 2020. [Consulta: 15 gener 2023]. (alemany)
* Villatoro, Francisco R. «El Don Quijote de la contextualidad cuántica». La ciencia de la mula Francis, 2016. [Consulta: 15 gener 2023]. (castellà)